cyanic-selkie/wikianc huggingface dataset:
Κάρολος της Βουργουνδίας
Η πτώση και το τέλος του
Επόμενος στόχος του ήταν το ανεξάρτητο Βασίλειο της Βουργουνδίας: ζήτησε από τον αυτοκράτορα Φρειδερίκο Γ΄ να τον αναγνωρίσει και να τον στέψει βασιλιά, αλλά ο αυτοκράτορας έφυγε αιφνίδια τον Σεπτέμβριο του 1473, δυσαρεστημένος από τη στάση του δούκα. Διαφώνησε στις διαπραγματεύσεις με τον αρχιδούκα Σιγισμούνδο της Αυστρίας, όταν αρνήθηκε να επιστρέψει την Αλσατία και το καθοριζόμενο ποσό. Οι Ελβετοί ήθελαν την ελευθερία των πόλεων του Άνω Ρήνου από τον τύραννο Ρενέ Β΄ της Λωρραίνης, με τον οποίο διαφώνησε για την κατοχή της Λωρραίνης· πολλοί εχθροί ενώθηκαν μαζί του με την υποστήριξη του μεγάλου αντιπάλου του βασιλιά Λουδοβίκου ΙΑ΄. Απέτυχε να προστατέψει τον ευγενή του αρχιεπίσκοπο της Κολωνίας από επανάσταση εναντίον του, σπαταλώντας 10 μήνες στην πολιορκία της μικρής πόλης Νες στον Ρήνο. Τελικά με την προσέγγιση του αυτοκρατορικού στρατού έλυσε την πολιορκία· είχε μία επιτυχία στη Λωρραίνη, όταν κυρίευσε το Νανσύ τον Νοέμβριο του 1475.
Από το Νανσύ βάδισε κατά της Ελβετίας, αλλά υπέστη ταπεινωτική ήττα στη μάχη του Γκραντσόν από τον Ελβετικό στρατό και υποχώρησε, αφήνοντας τα στρατεύματά του στα χέρια των συμμάχων του (1476). Σχημάτισε νέο στρατό 30.000 ανδρών και επιτέθηκε στο Μοράτ. Αλλά και πάλι υπέστη ταπεινωτική ήττα από τους Ελβετούς, που είχαν την συμπαράσταση και τού εχθρού του Ρενέ Β΄ της Λωρραίνης. Το ένα τρίτο τού στρατού του σκοτώθηκε και οι περισσότεροι πνίγηκαν στη γειτονική λίμνη, όταν επιχείρησαν να την περάσουν προκειμένου να σωθούν (Ιούνιος 1476). Συγκέντρωσε ξανά νέο στρατό και ετοιμάστηκε για νέα έφοδο στο Νανσύ, προκειμένου να πολεμήσει τις ενωμένες δυνάμεις Ελβετίας-Λωρραίνης. Έχοντας χάσει το μεγαλύτερο μέρος τού στρατού του από το ψύχος, έμεινε μόνο με μερικές χιλιάδες άνδρες· στο πεδίο της μάχης σκοτώθηκαν όλοι σχεδόν, και ο ίδιος. Το πτώμα του βρέθηκε μερικές ημέρες αργότερα κατασπαραγμένο από τα όρνια και αναγνωρίστηκε από τις ουλές του· τάφηκε αρχικά στην δουκική εκκλησία της Νανσύ από τον Ρενέ Β΄ της Λωρραίνης. Το 1550 ο δισεγγονός του αυτοκράτορας Κάρολος Ε΄ της Γερμανίας έκανε παραγγελία να τον μεταφέρουν στη Μπρυζ, δίπλα από τον τάφο της κόρης του Μαρίας Ο γιος του Καρόλου Ε΄, ο Φίλιππος Β΄ της Ισπανίας, παρήγγειλε να κατασκευάσουν ένα μαυσωλείο Αναγεννησιακού ρυθμού επάνω από τον τάφο του (1562), το οποίο υπάρχει και σήμερα. Οι ανασκαφές στον τάφο τους το 1979 βρήκαν τα λείψανα της Μαρίας, αλλά όχι του Καρόλου.
Διαδοχή
Άφησε μια 19χρονη κόρη, τη Μαρία της Βουργουνδίας, την οποία μπορούσε να παντρέψει με κάποιον από τους γιους τού βασιλιά Λουδοβίκου ΙΑ΄ ή του αυτοκράτορα. Μία απόπειρα έγινε με τον γιο του αυτοκράτορα, τον Μαξιμιλιανό Α΄, πριν το τέλος του. Ο Λουδοβίκος ΙΑ΄ ήθελε να κατακτήσει στρατιωτικά την περιοχή και όχι με συνοικέσιο. Τελικά ο αυτοκράτορας Φρειδερίκος Γ΄' των Αψβούργων κατέλαβε την περιοχή και την εξασφάλισε στον γιο του, μέλλοντα αυτοκράτορα Μαξιμιλιανό Α΄.
Οικογένεια
Νυμφεύτηκε το 1440 την Αικατερίνη των Βαλουά, κόρη του Καρόλου Ζ΄ της Γαλλίας. Δεν απέκτησαν απογόνους και η Αικατερίνη απεβίωσε το 1446.
Ο Κάρολος έκανε δεύτερο γάμο το 1454 με την εξαδέλφη του Ισαβέλλα της Βουρβόνης, κόρη του Καρόλου Α΄ δούκα του Μπουρμπόν και είχε τέκνο:
Η Ισαβέλλα απεβίωσε το 1465 και το 1468 ο Κάρολος νυμφεύτηκε για τρίτη φορά, με τη Μαργαρίτα της Υόρκης, κόρη του Ριχάρδου δούκα της Υόρκης. Δεν είχαν παιδιά.
Εξωτερικοί σύνδεσμοι
Κατηγορία:Οίκος των Βαλουά Κατηγορία:Οίκος της Βουργουνδίας Κατηγορία:Κόμητες της Φλάνδρας Κατηγορία:Κόμητες του Αρτουά Κατηγορία:Δούκες της Βραβάντης Κατηγορία:Δούκες της Βουργουνδίας Κατηγορία:Τάγμα της Περικνημίδας Κατηγορία:Δούκες του Λουξεμβούργου Κατηγορία:Κόμητες της Βουργουνδίας Κατηγορία:Κόμητες του Αινώ
Χαμπιμπουλάχ Καλακανί
Ο Χαμπιμπουλάχ Καλακανί (Νταρί: حبیب‌الله کلکانی), (19 Ιανουαρίου 1890 – 1 Νοεμβρίου 1929), ήταν Βασιλιάς του Αφγανιστάν από τον Ιανουάριο έως τον Οκτώβριο του 1929 μετά την εκθρόνιση του Αμανουλάχ Χαν. Εκτελέστηκε 9 μήνες αργότερα από τον Μοχάμεντ Ναντίρ Σαχ. Ο Χαλιλουλάχ Χαλιλί, σημαντικός ποιητής της εποχής, παρουσίασε τον Χαμπιμπουλάχ Καλακανί ως τον καλύτερο βασιλιά του Αφγανιστάν, και ως «καλύτερο διαχειριστή των κυβερνητικών εισαγωγών και εξαγωγών». Ο Καλακανί είχε τα ψευδώνυμα Μπάτσα-ε Σακάβ (γιος του νεροκουβαλητή) και βασιλιάς ληστής.
Πρώτα χρόνια
Ο Εμίρης Χαμπιμπουλάχ Καλακανί γεννήθηκε το 1891 στο χωριό Καλακάν, βόρεια της Καμπούλ. Είχε τατζικική καταγωγή, και ο πατέρας του ονομαζόταν Αμινουλάχ και ήταν νεροκουβαλητής.
Στην εφηβεία του, ο Καλακανί αποχώρησε από το χωριό του και ταξίδεψε στην Καμπούλ. Στα νότια συναντήθηκε με έναν μεγάλο σούφι ο οποίος είπε στον νεαρό Χαμπιμπουλάχ ότι θα γίνει βασιλιάς μια μέρα. Αργότερα, επέστρεψε στην Καμπούλ και εντάχθηκε στο στρατό του βασιλιά Αμανουλάχ Χαν.
Ο Χαμπιμπουλάχ Καλακανί πολέμησε επίσης στην εξέγερση του Χοστ του 1924. Εκείνη την εποχή υπηρετούσε ως αξιωματικός στο «Πρότυπο Τάγμα» του Βασιλικού Στρατού και έλαβε διάκριση για την καταστολή των ανταρτών. Μολαταύτα, εγκατέλειψε τη μονάδα σε κάποια απροσδιόριστη χρονική στιγμή και μετά την εργασία του στην Πεσαβάρ μετακόμισε στο Παρατσινάρ (στα σύνορα του Αφγανιστάν) όπου συνελήφθη και καταδικάστηκε σε έντεκα μήνες φυλάκισης.
Αφού η βρετανική αστυνομία συνέλαβε και φυλάκισε έναν συνεργό του, διέφυγε στην Πεσαβάρ, όπου παρέμεινε για λίγο, βγάζοντας τα προς το ζην μέσα από μικροκλοπές. Ο Καλακανί και η ομάδα ληστών του σκότωσαν επίσης τον Γκουλάμ Γκάους Χαν, κυβερνήτη του Τσαρικάρ.
Εξέγερση
Ενώ ο Αφγανικός Εθνικός Στρατός βρισκόταν σε μάχη με φυλές Παστούν στο Λαγκμάν και το Νανγκαράρ στα ανατολικά της χώρας, ο Καλακανί και οι συνεργοί του άρχισαν να επιτίθενται στην απροστάτευτη Καμπούλ από το βορρά το 1928. Η εξέγερση έλαβε μεγάλες διαστάσεις και η χώρα εισήλθε σε εμφύλια σύρραξη. Άγριες φυλές από το Βαζιριστάν περικύκλωσαν τις νότιες περιοχές της Καμπούλ, και οι δυνάμεις του Καλακανί κινούνταν προς την καρδιά της Καμπούλ από τον βορρά.
Τα μεσάνυχτα της 14ης Ιανουαρίου 1929, ο Αμανουλάχ Χαν παρέδωσε τη διακυβέρνηση του βασιλείου στον αδελφό του Ιναγιατουλάχ Χαν και δραπέτευσε από την Καμπούλ, νότια προς την Κανταχάρ, φοβούμενος την οργή του λαού. Δύο μέρες αργότερα, στις 16 Ιανουαρίου 1929, ο Καλακανί έστειλε τελεσίγραφο στον βασιλιά Ιναγιατουλάχ Χαν αναφέροντας του είτε να παραδοθεί είτε να προετοιμαστεί για πόλεμο. Ο Ιναγιατουλάχ Χαν απάντησε εξηγώντας ότι ποτέ δεν ήθελε να γίνει βασιλιάς, και συμφώνησε να παραιτηθεί.
Βασιλεία
left|thumb|Ο Χαμπιμπουλάχ Καλακανί το 1929 Οι ισχυρές φυλές των Παστούν, συμπεριλαμβανομένων των Γκιλζάι, οι οποίοι τον υποστήριξαν αρχικά ενάντια στον Αμανουλάχ, ερεθιζόταν όσο βρισκόταν υπό την εξουσία ενός μη Παστούν. Όταν η τελευταία αδύναμη απόπειρα του Αμανουλάχ να ανέλθει και πάλι στον θρόνο του απέτυχε, εκείνοι που ακολουθούσαν στη συνέχεια ήταν οι αδελφοί Μουσαχιμπάν. Καταγόταν επίσης από τις φατρίες Μοχαμεντζάι και Μπαρακζάι και προπάππους τους ήταν ο μεγαλύτερος αδελφός του Ντοστ Μοχαμάντ.
Στους πέντε εξέχοντες αδελφούς Μουσαχιμπάν περιλάμβαναν ο Ναντίρ Σαχ, ο μεγαλύτερος τους, ο οποίος ήταν υπουργός πολέμου του Αμανουλάχ. Τους επετράπη να διασχίσουν το Χαϊμπέρ Παχτούνκουα για να εισέλθουν στο Αφγανιστάν και να πάρουν τα όπλα. Όσο βρισκόταν όμως στην άλλη πλευρά δεν τους επιτρεπόταν τα περάσματα από την μεθόριο, ούτε να χρησιμοποιούν τη βρετανική-ινδική επικράτεια ως άσυλο, ενώ δεν τους επετράπη να συγκεντρώσουν φυλετικό στρατό στη βρετανική πλευρά της γραμμής Ντουράντ. Ωστόσο, οι αδελφοί Μουσαχιμπάν και οι φυλές με επιτυχία αγνόησαν αυτούς τους κανόνες.
Κατά τη διάρκεια αυτής της περιόδου οι αντισοβιετικοί αντάρτες από την Κεντρική Ασία, γνωστοί ως Μπασμάτσι, εκμεταλλεύτηκαν την περίοδο αστάθειας στο Αφγανιστάν για να ξεκινήσουν επιδρομές στη Σοβιετική Ένωση. Οι Μπασμάτσι είχαν καταφύγει στο Αφγανιστάν νωρίτερα μέσα στη δεκαετία μετά από την απομάκρυνσή τους από τη Σοβιετική Κεντρική Ασία από τους Σοβιετικούς στρατιωτικούς και ορκίστηκαν την υπακοή στον Έμιρη της Μπουχάρα, ο οποίος ζούσε εξόριστος στην Καμπούλ. Μία από αυτές τις επιδρομές καθοδηγήθηκε από τον Φαϊζάλ Μακσούμ, ο οποίος επιχειρούσε υπό τις εντολές του διοικητή Ιμπραχίμ Μπεκ των Μπασμάτσι. Οι δυνάμεις του Φαϊζάλ Μακσούμ κατέλαβαν για μικρό διάστημα την πόλη Γκαρμ έως ότου εκδιώχθηκαν από τις σοβιετικές δυνάμεις. Οι Μπασμάτσι επιχειρούσαν στο Αφγανιστάν λόγω της συμμαχίας τους με τον Χαμπιμπουλάχ Καλακανί και μετά την πτώση του από την εξουσία εκδιώχθηκαν από τη χώρα.
Μετά από αρκετές ανεπιτυχείς προσπάθειες, ο Ναντίρ και οι αδελφοί του συγκέντρωσαν τελικά μια αρκετά μεγάλη δύναμη—κυρίως από τη βρετανική πλευρά της γραμμής Ντουράντ—για να καταλάβουν την Καμπούλ στις 10 Οκτωβρίου 1929. Έξι μέρες αργότερα, ο Ναντίρ Χαν, ο μεγαλύτερος των αδελφών Μουσαχιμπάν, ανακηρύχθηκε Βασιλιάς Ναντίρ Σαχ. Ο Χαμπιμπουλάχ Καλακανί εγκατέλειψε την Καμπούλ, αλλά αργότερα συνελήφθη στο Κοχιστάν και εκτελέστηκε στις 13 Οκτωβρίου 1929. Ο Ναντίρ λεηλάτησε την Καμπούλ επειδή το θησαυροφυλάκιο ήταν άδειο. thumb|200x200px|Η εθνική σημαία κατά τη σύντομη διακυβέρνηση του Καλακανί
Θάνατος
Μετά από εννέα μήνες στην εξουσία, τα στρατεύματα του Ναντίρ Σαχ περικύκλωσαν και κατέλαβαν την Καμπούλ. Ο Καλακανί, ο αδελφός του και οι βοηθοί του δολοφονήθηκαν από την ομάδα του Ναντίρ Σαχ την 1η Νοεμβρίου 1929.
Το σώμα του τοποθετήθηκε σε ένα μαυσωλείο στην κορυφή ενός λόφου σε τοποθεσία που παρέμεινε άγνωστη για 87 χρόνια, μέχρι το 2016 όταν πραγματοποιήθηκε αποστολή από τατζίκους μελετητές που ήθελαν να τον θάψουν σε καλύτερη τοποθεσία. Το γεγονός αυτό προκάλεσε πολυήμερες πολιτικές και θρησκευτικές εντάσεις στην Καμπούλ. Πέρσες και μελετητές, οι οποίοι θεωρούσαν πως ο Καλακανί ήταν αφοσιωμένος μουσουλμάνος, ήθελαν να ταφεί στο λόφο Σαχράρα και ζήτησαν από τον Πρόεδρο Ασράφ Γκανί να σχεδιάσει έναν δημόσιο τάφο. Οι αντίπαλοι του Καλακανί, ως επί το πλείστον Παστούν και αντικληρικοί, ήταν αντίθετοι με αυτό το σχέδιο, συμπεριλαμβανομένου του αντιπροέδρου Αμπντούλ Ρασίντ Ντοστούμ ο οποίος ισχυρίστηκε ότι δεν θα μπορούσε να ταφεί σε λόφο σημαντικό για την ουζμπεκική κληρονομιά. Τελικά τάφηκε στον λόφο στις 2 Σεπτεμβρίου, με τις συγκρούσεις να έχουν ως αποτέλεσμα τέσσερις τραυματισμούς και έναν θάνατο.
Εξωτερικοί σύνδεσμοι
Κατηγορία:Βασιλείς του Αφγανιστάν
Κολλύριο
Kολλύριο είναι ουσία που καθαρίζει τα μάτια και χρησιμοποιείται ιδίως για ασθένειες που αναπτύσσονται εντός αυτού. Η πρώτη αναφορά για το κολλύριο εντοπίζεται στον 2ο αιώνα π.Χ. Ακόμη, ο Μαϊμονίδης αναφέρεται στη χρήση του κολλυρίου για τα μάτια.
Παραπομπές
Κατηγορία:Ιστορία του φαρμακείου
Κωνσταντίνος Παλαιολόγος
Το όνομα Κωνσταντίνος Παλαιολόγος μπορεί να αναφέρεται σε έναν από τους:
66391 Μόσαπ
thumb|right|275px thumb|right|250px Ο (66391) 1999 KW4 είναι είναι αστεροειδής τύπου Άτεν του οποίου η τροχιά τέμνει την τροχιά του Ερμή. Ανακαλύφθηκε από το LINEAR στο Σοκκόρο (Νέο Μεξικό), στις 20 Μαΐου του 1999.
Ο (66391) 1999 KW4 έχει έναν δορυφόρο, ο οποίος ανακαλύφθηκε από παρατηρήσεις από έγιναν από τις 21-23 Μαΐου του 2001 από τους Lance A. M. Benner, Steven J. Ostro, Jon D. Giorgini, Raymond F. Jurgens, Jean-Luc Margot και Michael C. Nolan. Ανακοινώθηκε στις 23 Μαΐου του 2001. Ονομάζεται προσωρινα S/2001 (66391) 1.
Αναφορές
ΚW4
DreamLab
Το DreamLab είναι μια εφαρμογή για κινητά Android και iOS, που κυκλοφόρησε το 2015 από το Imperial College του Λονδίνου και το Ίδρυμα Vodafone.
Περιγραφή
Προς το παρόν η εφαρμογή βοηθά την έρευνα για τον καρκίνο, τον κορονοϊό, τα νέα φάρμακα και τους τροπικούς κυκλώνες. Προκειμένου να γίνει αυτό, το Dreamlab αποκτά πρόσβαση στην επεξεργαστική ισχύ της κινητής συσκευής, με την συγκατάθεση του χρήστη, ενώ ο τελευταίος φορτίζει το smartphone του ώστε να επιταχυχνθούν οι υπολογισμοί των αλγορίθμων από το Imperial College του Λονδίνου.
Ο στόχος είναι να βρεθούν υπάρχοντα φάρμακα και μόρια τροφίμων που θα μπορούσαν να βοηθήσουν τους ανθρώπους με κορονοϊό και άλλες ασθένειες. Η ταυτόχρονη φόρτιση 100.000 smartphones θα επιτύγχανε την ετήσια απόδοση όλων των ερευνητικών υπολογιστών του Imperial College σε μόλις τρεις μήνες με μια νυχτερινή λειτουργία έξι ωρών.
Η εφαρμογή αναπτύχθηκε το 2015 από το Ινστιτούτο Ιατρικής Έρευνας Garvan στο Σίδνεϋ της Αυστραλίας, σε συνεργασία με το Ίδρυμα Vodafone.
Εξωτερικοί σύνδεσμοι
Κατηγορία:Λογισμικό εφαρμογών
Θέμα Σικελίας
Το Θέμα Σικελίας ήταν θέμα της Βυζαντινής Αυτοκρατορίας το οποίο δημιουργήθηκε μεταξύ του 687 και του 695. Το 831, με την κατάληψη του Παλέρμο από τους Άραβες άρχισε η απώλεια των εδαφών του, το 842 το αραβικό πριγκιπάτο κατέλαβε τη Μεσσήνη, το 878 τις Συρακούσες και το 902 το Ταυρομένιο, καταλύοντας το Θέμα της Σικελίας.
Το θέμα της Σικελίας τον 7ο αιώνα
Μετά την κατάληψη του Παλέρμο το 535 και την ολοκληρωτική κατάκτηση της Σικελίας, αυτή διατήρησε ένα ειδικό καθεστώς το οποίο δημιούργησε ο Ιουστινιανός Α´, ενώ διατηρούσε στενές σχέσεις με την Κωνσταντινούπολη. Σύμφωνα με αραβικές πηγές, μεταξύ 687 και 695 ορίστηκε «στρατηγός» (στρατιωτικό διοικητής) και πιθανότατα την εποχή αυτή η Σικελία έγινε «Θέμα»
Σημαντικός αριθμός επί των στρατηγών του θέματος προέρχονταν από το σώμα των ευνούχων. Πρώτος γνωστός στρατηγός του νησιού ήταν ο Σαλβέντιος, τον οποίο διαδέχτηκε ο Θεοφύλακτος, ο οποίος αφίχθη στη Σικελία μεταξύ του 698 και του 701. Προερχόμενος από το σώμα των ευνούχων, ήταν, επίσης, ο πρώτος γνωστός παρακοιμώμενος. Το 710, ήταν ο Θεόδωρος που ανέλαβε το αξίωμα του στρατηγού και του ανατέθηκε η καταστολή της εξέγερσης στη Ραβέννα. Κατέστη, τότε, έξαρχος της Ιταλίας. Το 717, φήμες έκαναν λόγο για άλωση της Κωνσταντινούπολης από τους Άραβες. Ως αντίδραση, οι Σικελοί όρισαν κάποιον Σέργιο ως διεκδικητή του αυτοκρατορικού θρόνου. Ο τελευταίος, σε σύντομο διάστημα τέθηκε υποτελής στον αυτοκράτορα και βρήκε καταφύγιο στους Λογγοβάρδους πριν την άφιξη των στρατευμάτων του νέου στρατηγού του νησιού, Παύλου. Εικάζεται, ενδεχομένως, ο Σέργιος να έγινε εκ νέου στρατηγός του νησιού το 731 και ότι εκείνη την εποχή, τέθηκε ενάντια στην εικονοκλαστική πολιτική του Λέοντα Γ΄. Όπως συνέβη και με τον Θεόδωρο, ο στρατηγός Παύλος κατέστη έξαρχος της Ραβέννας από το 723 και μέχρι το 726. Κατά τη διάρκεια της θητείας του ως στρατηγού, ο Παύλος απέτυχε να αποτρέψει μία μουσουλμανική επιδρομή την περίοδο μεταξύ 720/721. Μετά την επιστροφή του Σεργίου στο αξίωμα του στρατηγού έως το 735, ήταν ο λογοθέτης του Δρόμου Αντίοχος που διορίστηκε στη Σικελία προς τα τέλη της δεκαετίας του 760. Κατέχων χαρτοφυλάκιο στο γραφείο εξωτερικών υποθέσεων, στάλθηκε στη Σικελία σε μία περίοδο κατά την οποία οι ιταλικές κτήσεις της αυτοκρατορίας κινδύνευαν όλο και περισσότερο από τους Λογγοβάρδους και τους Φράγκους.
Μετά την πτώση του εξαρχάτου της Ραβέννας, ο στρατηγός της Σικελίας κληρονόμησε τις υποχρεώσεις του αναφορικά με την επίβλεψη της εφαρμογής της αυτοκρατορικής πολιτικής στην Ιταλία. Το 763, φαίνεται να πέτυχε μια σημαντική νίκη ενάντια σε έναν στόλο Σαρακηνών ο οποίος προερχόταν από την Αφρική, ωστόσο απέτυχε σε διαπραγματεύσεις με τους Φράγκους αναφορικά με την τύχη της Ιταλίας. Πιθανολογείται ότι αυτός ήταν και ο λόγος για τον οποίο συμμάχησε με τον στρατηγό της Θράκης για την ανατροπή του Κωνσταντίνου και τη διατήρησή του εντός των διοικητικών αξιωμάτων της αυτοκρατορίας. Παρά το γεγονός ότι η εξέγερση αυτή του 766 είναι σχετικά ασαφής, ωστόσο καταδεικνύει σε μεγάλο βαθμό την πολιτική σημασία του στρατηγού της Σικελίας. Η συνωμοσία αυτή δεν ξεπέρασε το επίπεδο του απλού σχεδίου, ωστόσο έδωσε στον Κωνσταντίνο Ε΄ την κατάλληλη αφορμή για να προχωρήσει στη σύλληψη ανώτατων εικονολατρών εκκλησιαστικών αξιωματούχων. Ορισμένες πηγές αναφέρουν ότι ο Αντίοχος παρέμεινε στη Σικελία μέχρι, περίπου, και τη δεκαετία του 780. Την ημερομηνία εκείνη, ήταν ο Ελπίδιος που ορίστηκε ως διοικητής του νησιού τον Φεβρουάριο του 781. Ωστόσο, η συμμετοχή του στη συνωμοσία του 780 που στόχευε στην υποστήριξη του γιου του Κωνσταντίνου Ε΄, Νικηφόρου, ενάντια στην Ειρήνη την Αθηναία δεν έγινε γνωστή παρά μόνο τον Απρίλιο του 781, ημερομηνία κατά την οποία απομακρύνθηκε των καθηκόντων του. Ο Ελπίδιος επιχείρησε να εξεγερθεί, ωστόσο, ηττήθηκε το 782 και αναζήτησε καταφύγιο στην Αφρική μαζί με τον δούκα της Καλαβρίας, όπου ανακηρύχτηκε αυτοκράτορας των Ρωμαίων. Η εξέγερση αυτή καταδεικνύει, για μία ακόμη φορά, την πολιτική σημασία του Σικελικού θέματος.
Την εξέγερση του Ελπίδιου κατέστειλε κάποιος Θεόδωρος ο οποίος και έγινε στρατηγός το 782. Εγκατέλειψε την πολιτική της συμμαχίας με τη Νάπολι και το Μπενεβέντο, προκειμένου να στραφεί προς την Παποσύνη, προτού αντιδράσει έντονα στην πολιτική του Καρλομάγνου αναφορικά με το Μπενεβέντο (καθεμία από τις δύο αυτοκρατορίες στήριζε και διαφορετικό διεκδικητή). Το 797, ο Θεόδωρος αντικαταστάθηκε με τον Νικήτα, έναν έμπιστο σύμμαχο της Ειρήνης της Αθηναίας. Ο διορισμός αυτός οφείλετο, κυρίως, στην ανάγκη για την Ειρήνη να εξασφαλίσει την πίστη της Ιταλίας προς το πρόσωπό της, λίγο πριν από το πραξικόπημα της σε βάρος του γιου της, Κωνσταντίνου ΣΤ΄. Το 799, ο Νικήτας αντικαταστάθηκε από τον Μιχαήλ Γανγλιανό, επίσης έμπιστο σύμμαχο της Ειρήνης, ο οποίος οργάνωσε την άμυνα της Σικελίας απέναντι σε μία ενδεχόμενη επίθεση του Καρλομάγνου. Οι διάδοχοι του Μιχαήλ συνέχισαν την έντονη διπλωματική δραστηριότητα σε βάρος των Φράγκων, ιδιαιτέρως μετά και την άνοδο στον θρόνο του Νικηφόρου, ο οποίος ακολούθησε μία εχθρική πολιτική απέναντι στους Φράγκους.
Ο ρόλος του Θέματος της Σικελίας και το τέλος του το 902
Η Σικελία διέθετε, συνεπώς, στρατηγική σημασία πρώτης τάξεως για τους Βυζαντινούς, ωστόσο, αποτελούσε, ταυτόχρονα και πηγή κινδύνου για την αυτοκρατορική εξουσία, λόγω των συχνών εξεγέρσεών της (τρίτο θέμα συνολικά με τον μεγαλύτερο αριθμό εξεγέρσεων κατά τη διάρκεια του 8ου αιώνα). Ωστόσο, οι εξεγέρσεις αυτές δεν σχετίζονταν με την άρνηση της αυτοκρατορικής εξουσίας. Ως εκ τούτου, εκείνη του 766 αφορούσε αποκλειστικά τον στρατηγό Αντίοχο ο οποίος επιθυμούσε να διατηρήσει το αξίωμά του, ενώ αυτή της περιόδου 780-782 αφορούσε εν μέρη τη διαδοχή της Ειρήνης. Αξίζει να σημειωθεί, επίσης, η ιδιαιτερότητα του διορισμού των Βυζαντινών στρατηγών εκ των οποίων κανένας δεν ήταν ξένος, ενώ στις περισσότερες των περιπτώσεων προέρχονταν από το σώμα των ευνούχων. Αυτό εξηγείται από τη ναυτική σημασία του θέματος, ενώ οι ξένοι στρατηγοί προέρχονταν, συνήθως, από τα σώματα του πεζικού. Επιπλέον, η Σικελία βρισκόταν κυρίως μπλεγμένη σε διπλωματικά και οικονομικής φύσεως ζητήματα.
Τέλος, οι στρατηγοί προέρχονταν συχνά από την τάξη των πατρικίων, κάτι που καταδεικνύει και τη σημασία του θέματος, παρά το γεγονός ότι το Τακτικόν Ουσπένσκι (κατάλογος αξιωμάτων) της περιόδου μεταξύ 842/843 κατατάσσει τη Σικελία ως 14ο θέμα με βάση τη σημασία του. Η θέση αυτή εξηγείται από το σχετικά αδύναμο στράτευμα που διέθετε ο στρατηγός της Σικελίας, ο ρόλος του οποίου ήταν κυρίως στο επίπεδο της διπλωματίας, σε αντίθεση με τα μεγάλα θέματα της Μικρά Ασία τα οποία είχαν να αντιμετωπίσουν τον μουσουλμανικό κίνδυνο, ο οποίος και μπορούσε να αποβεί πιο μοιραίος για την επιβίωση της ίδιας της αυτοκρατορίας. Εξάλλου, μετά το 827, η Σικελία κλήθηκε να αντιμετωπίσει την εισβολή των Αράβων οι οποίοι κατέλαβαν το Παλέρμο το 831. Εκεί, ίδρυσαν ένα αραβικό πριγκιπάτο το οποίο σταδιακά άρχισε να αποσπά τμήματα των βυζαντινών κτήσεων στη Σικελία.
Ως αποτέλεσμα, οι Άραβες κατέλαβαν τη Μεσσήνη το 842 και τις Συρακούσες το 878, έπειτα από πολιορκία διάρκειας 10 ετών και τέλος την Ταυρομένιο το 902, η οποία αποτελούσε και την τελευταία βυζαντινή κτήση στη Σικελία, κάτι που αποτέλεσε και το τέλος της ύπαρξης του θέματος.
Σφραγίδες
Κατά τον 8ο - 9ο αιώνα, ανώτατοι αξιωματούχοι της Καλαβρίας και της Σικελίας, χρησιμοποιούσαν, σε δήλωση της χριστιανικής τους πίστης το μονόγραμμα σε μορφή σταυρού με το κείμενο «Θεοτόκε βοήθει τῷ σῷ δούλῳ» στις σφραγίδες τους, ακολουθώντας την πρακτική των Εξάρχων της Ραβένας. Ενδεικτικά παραδείγματα είναι οι σφραγίδες των Προκοπίου, («Θεοτόκε βοήθει (σε μονόγραμμα μορφής σταυρού) τῷ σῷ δούλῳ Προκοπ(ίῳ) πατρικ(ίῳ) β(ασιλικῷ) (πρωτο)σπαθαρ(ίῳ) (καὶ) στρα(τηγῷ) Σικελ(ίας)» και Κωνσταντίνου Στρατηγών της Σικελία και Θεοδότου, διοικητή της Σικελίας, αλλά και η εικονιζόμενη σφραγίδα του Ελπιδίου.
Στρατηγοί / διοικητές του Θέματος της Σικελίας
Παρακάτω ακολουθεί πίνακας γνωστών στρατηγών / διοικητών του θέματος της Σικελίας:
Βιβλιογραφία
Κατηγορία:Βυζαντινά θέματα Θεμα Κατηγορία:Βυζαντινή Ιταλία
MTV Unplugged - Live in Athens
Το " MTV Unplugged - Live in Athens " είναι ένα διπλό Unplugged Live Album των Scorpions και των Strings From Heaven από την RCA. Κυκλοφόρησε τη Δευτέρα 2 Δεκεμβρίου 2013 παγκόσμια και κυκλοφόρησε στη Γερμανία την Παρασκευή 29 Νοεμβρίου 2013. Είναι μέρος του Rock 'n' Roll Forever Tour.
Είναι μέρος του MTV Unplugged. Οι συναυλίες ήταν στις 11 (η οποία ηχογραφήθηκε και βιντεοσκοπήθηκε για το CD και το DVD), 12 και 14 Σεπτεμβρίου 2013 στην Αθήνα, στο Λυκαβηττό. Κυκλοφορεί επίσης ένα DVD, ένα Blue Ray κι ένας δίσκος βινυλίου. Ακόμη, ένα box set κυκλοφόρησε στη Γερμανία. Το 2014 κυκλοφόρησε κι ένα ακόμη box set με ολόκληρο το tour σε 2 CD. Επίσης, περιλαμβάνει το DVD & ένα bonus CD.
Σε αυτές τις συναυλίες, η μπάντα εκτέλεσε 2 νέα τραγούδια (Dancing with the Moonlight & Rock'n'Roll Band), 3 νέα σόλο (Delicate Dance (Ματίας Γιαμπς) ,Love is the Awnser (Ρούντολφ Σένκερ) & Follow your Heart (Κλάους Μάινε) ), ένα νέο ντουέτο (Drum - Athenica (ΠίΤΤι Χέχτ, Τζέιμς Κόττακ) ) και 2 τραγούδια που δεν ερμήνευσαν ποτέ ξανά live (Passion Rules the Game & Born to Touch your Feelings). Επίσης, συνεργάστηκαν με τη Δήμητρα Κόκκορη στο Born to Touch your Feelings, με την CÄTHE στο In Trance, με τον Γιοάνες Στράτε στο Rock You Like a Hurricane και με τον Μόρτεν Χάρκετ στο Wind of Change.
Οι Scorpions είχαν ξανακάνει ένα unplugged live project στη Λισαβόνα το Φεβρουάριο του 2001 με τον τίτλο Acoustica.
Κομμάτια
CD
DVD
Προσωπικό
Ειρήνη Σαλενκόβα - βιολί
Ελένη Σαλενκόβα - βιολί
Κάτια Καμινσκάγια - βιολί
Αλέξανδρος Βοτίνης - βιολιντσέλο
Μαρσέλα Βασσίου - βιολιντσέλο
Γιώργος Ραφαήλ Γαϊτανός - βιόλα
Guests
Παραπομπές
Κατηγορία:Δισκογραφία των Scorpions Κατηγορία:Βίντεο - Άλμπουμ των Scorpions
Κάμπος Πηνείας Ηλείας
Για συνώνυμους οικισμούς στην Ελλάδα δείτε το λήμμα Κάμπος
Ο Κάμπος είναι ημιορεινό χωριό και κοινότητα του δήμου Ήλιδας στο Νομό Ηλείας, κτισμένο σε υψόμετρο περί τα 103 μέτρα. Έως και το 2010 υπαγόταν στον Δήμου Πηνείας. Βρίσκεται στη νοτιοανατολική ακτή της τεχνητής λίμνης του Πηνειού, 2 χιλιόμετρα βορειοδυτικά της Εφύρας, 4 χιλιόμετρα βορειοανατολικά της Κεραμιδίας, 7 χιλιόμετρα βορειοδυτικά του Σιμόπουλου και 15 χιλιόμετρα βορειοανατολικά της Αμαλιάδας. Αναφέρεται επίσημα, μετά την απελευθέρωση, το 1835 ως Άνω Λουκάβιτσα να προσαρτάται στον τότε δήμο Εφύρας . Το 1932 με το ΦΕΚ 119Α - 18/04/1932 ορίστηκε έδρα της ομώνυμης νεοϊδρυθείσας κοινότητας και το 1955 με το ΦΕΚ 287Α - 10/10/1955 μετονομάστηκε σε Κάμπος. Σύμφωνα με το Σχέδιο Καλλικράτης αποτελεί την τοπική κοινότητα Κάμπου που υπάγεται στη δημοτική ενότητα Αμαλιάδας του Δήμου Ήλιδας και σύμφωνα με την απογραφή 2011 έχει πληθυσμό 111 κατοίκους.
Εξωτερικοί σύνδεσμοι
GTP - Kampos
Κατηγορία:Χωριά του νομού Ηλείας Κατηγορία:Δήμος Ήλιδας
Βερενίκη Δ΄ της Αιγύπτου
Η Βερενίκη Δ'  ( π. 76 – 55 π.Χ.), ήταν Βασίλισσα της αρχαίας Αιγύπτου, μέλος της Δυναστείας των Πτολεμαίων, η οποία κυβέρνησε τη χώρα καθ’ όλη τη διάρκεια της ελληνιστικής περιόδου. Ήταν κόρη του φαραώ Πτολεμαίου ΙΒ' Αυλητή και της Κλεοπάτρας Ε' Τρύφαινας. Μετά τον θάνατο της μητέρας της το 57 π.Χ., και καθώς ο πατέρας της απουσίαζε, κυβέρνησε για δύο χρόνια μόνη το βασίλειο, θέση που προσπάθησε να διατηρήσει αποτρέποντας την επιστροφή του.
Άνοδος στον θρόνο
Το 58 π.Χ., ο Πτολεμαίος ΙΒ' Αυλητής πήγε στη Ρώμη για να διαμαρτυρηθεί ότι ο λαός του ήταν στα πρόθυρα της εξέγερσης και για να ζητήσει από τον ρωμαϊκό στρατό βοήθεια, ώστε να εξασφαλίσει τη θέση του. Οι Ρωμαίοι τον υποδέχτηκαν με προσβλητικό τρόπο, καθώς ούτε και αυτοί που λάμβαναν τις δωροδοκίες του εδώ και χρόνια δεν τον είχαν σε εκτίμηση.
Πίσω στην Αλεξάνδρεια διέμενε η οικογένεια του Αυλητή που δεν τον είχε συνοδέψει στη Ρώμη. Ο λαός αναγνώριζε ως κυβερνήτες τη Βερενίκη Δ', κόρη του Αυλητή, και την Κλεοπάτρα Τρύφαινα, τη σύζυγό του (ή μια κόρη του με το ίδιο όνομα κατά μια εκδοχή). Όπως και να έχει η τελευταία πέθανε αφήνοντας τη νεαρή Βερενίκη μόνη Βασίλισσα του Νείλου.
Από το 58 μέχρι και το τέλος του 57 π.Χ. ο Πτολεμαίος ΙΒ' παρέμεινε στη Ρώμη ή σε εξοχική βίλα του Πομπήιου, απασχολημένος με δωροδοκίες και υποσχέσεις σε συγκλητικούς. Τελικά το 57 π.Χ. αποφασίστηκε να παρέμβει η Ρώμη ώστε ο Πτολεμαίος να επιστρέψει στον θρόνο του, όμως δεν πάρθηκε απόφαση σχετικά με το ποιος θα αναλάβει την αποστολή μιας και οι αντιμαχόμενες παρατάξεις στους κόλπους της Ρωμαϊκής Δημοκρατίας βρισκόταν σε αναβρασμό. Τις ελπίδες του Πτολεμαίου στήριξε ο διοικητής της Συρίας, ο Γαβήνιος, προσκείμενος στον Πομπηίο, αφού του υποσχέθηκε 10.000 τάλαντα.
Baywatch
Το Baywatch ήταν μια αμερικανική τηλεοπτική σειρά, σχετικά με το Σώμα Ναυαγοσωστών της πόλης του Λος Άντζελες, οι οποίοι επιτηρούσαν της πολυπληθείς παραλίες της ευρύτερης περιοχής της Καλιφόρνιας.
Βερενίκη Δ΄ της Αιγύπτου
Βασιλεία & Γάμοι
Στο μεταξύ οι Αλεξανδρινοί προσπάθησαν να παρεμποδίσουν την επιστροφή του Πτολεμαίου ΙΒ' βρίσκοντας έναν νέο σύζυγο κατάλληλο για τη νεαρή τους βασίλισσα. Προσπάθησαν πρώτα με δύο πρίγκιπες των Σελευκιδών. Ο πρώτος ήταν γιος της Κλεοπάτρας Σελήνης Α', ωστόσο εκείνος πέθανε όσο οι διαπραγματεύσεις βρίσκονταν σε εξέλιξη. Κατόπιν οι προσπάθειες στράφηκαν σε έναν εγγονό του Αντίοχου Η' του Γρυπού και της Τρύφαινας, που ονομαζόταν Φίλιππος, και τον οποίο ο Γαβήνιος απέτρεψε από το να ανταποκριθεί στην πρόσκληση.
Baywatch
Στην Ελλάδα προβλήθηκε αρχικά από τον ΑΝΤ1 (πρώτη προβολή το 1991) και στην συνέχεια από τον Alpha το καλοκαίρι του 2008.
Η σειρά διήρκεσε για δώδεκα χρόνια, από το 1989 έως το 1999 και από το 1999 έως το 2001, όταν συνεχίσθηκε σαν «Baywatch Hawaii», καθώς τα γυρίσματα μεταφέρθηκαν από τη Σάντα Μόνικα (Καλιφόρνια) στο γνωστό νησί του Ειρηνικού. Συνολικά, έφτασε τις 11 σεζόν και τα 242 επεισόδια.
Βερενίκη Δ΄ της Αιγύπτου
Βασιλεία & Γάμοι
Κατόπιν ήρθε στο προσκήνιο ένας άντρας με το όνομα Αρχέλαος. Ο πατέρας του, που έφερε το ίδιο όνομα, ήταν ένας από τους αρχιστράτηγους του Μιθριδάτη και πέρασε στο ρωμαϊκό στρατόπεδο πριν τον τελευταίο Μιθριδατικό πόλεμο. Ο νεαρός Αρχέλαος υποστήριξε πως στην πραγματικότητα ήταν γιος του ίδιου του Μιθριδάτη και κατ’ επέκταση μακρινός συγγενής των Πτολεμαίων. Ο ίδιος ο Πομπηίος του είχε δώσει μια καλή θέση στον Πόντο. Τον χειμώνα του 56 – 55 π.Χ. ο Αρχέλαος έφτασε στην Αίγυπτο, παντρεύτηκε τη Βερενίκη και ανέβηκε στον θρόνο.
Baywatch
Σύμφωνα με το «Guinness Book of World Records», είναι η πλέον δημοφιλής τηλεοπτική σειρά όλων των εποχών, με περισσότερους από 1,1 εκατομμύρια τηλεθεατές.
Βερενίκη Δ΄ της Αιγύπτου
Εξωτερικοί σύνδεσμοι
Κατηγορία:Βασίλισσες και Πριγκίπισσες της Πτολεμαϊκής Αιγύπτου Κατηγορία:Ελληνίδες Βασίλισσες και Πριγκίπισσες Ελληνιστικής περιόδου Κατηγορία:Δυναστεία των Πτολεμαίων
Baywatch
Εμπνευστής του Baywatch ήταν ο Gregory J. Bonann, που είχε και ο ίδιος εργασθεί ως ναυαγοσώστης, επιθυμώντας να δημιουργήσει ένα σχετικό σίριαλ, το οποίο κατέληξε στην τελική μορφή που γνωρίζουμε. Η σειρά έκανε την εμφάνισή της στο δίκτυο NBC το 1989, αλλά ματαιώθηκε ύστερα από μόλις μία σεζόν, αφού το κόστος της παραγωγής ήταν υψηλό και τα κέρδη χαμηλά. Αισθανόμενος ότι η σειρά είχε προοπτική, ο ηθοποιός Ντέιβιντ Χέισελχοφ (γνωστός από την προηγούμενη τηλεοπτική του παρουσία σαν “Michael Knight” στο πολύ επιτυχημένο “Knight Rider”-ελληνικά "Ο Ιππότης της ασφάλτου" του 1982 - 1986) την επανέφερε, αποκτώντας τα δικαιώματά της το 1991, αφού επένδυσε δικά του χρήματα και σταδιακά λειτουργώντας σαν υπεύθυνος παραγωγής. Το σώου υπήρξε επιτυχές, ειδικά εκτός ΗΠΑ. Μάλιστα, σύντομα οδήγησε σε μια παρεμφερή παραγωγή, το «Baywatch Nights», αλλά και σε ταινία αναφοράς, το «Baywatch: Hawaiian Wedding».
Εξωτερικοί σύνδεσμοι
Baywatch Κατηγορία:Τηλεοπτικές σειρές του NBC
Αβιδίνη
thumb|Μόριο στρεπταβιδίνης με 2 δεσμευμένα μόρια βιοτίνης thumb|Ωμό ασπράδι και κρόκος αβγού. Η αβιδίνη απομονώθηκε για πρώτη φορά από ωμό ασπράδι αβγού κότας από τον E.E. Snell Η αβιδίνη (avidin) είναι μια τετραμερής πρωτεΐνη, που παράγεται στους ωαγωγούς των πτηνών, των ερπετών και των αμφιβίων, και αποτίθεται στο ασπράδι των αβγών τους. Διμερή μέλη της οικογένειας της αβιδίνης βρίσκονται επίσης σε ορισμένα βακτήρια. Στο ασπράδι του αβγού της όρνιθας η αβιδίνη αποτελεί περίπου το 0,05% του συνολικού περιεχομένου σε πρωτεΐνες (περί το 1,8 χιλιοστό του γραμμαρίου ανά αβγό). Η αβιδίνη αποτελείται από 4 πανομοιότυπες υπομονάδες (ομοτετραμερές), η καθεμιά από τις οποίες μπορεί να δεσμεύσει από ένα μόριο βιοτίνης (βιταμίνης B7 ή H) με υψηλό βαθμό χημικής συγγένειας: Η σταθερά διάστασης του συμπλέγματος αβιδίνης-βιοτίνης είναι KD ≈ 10−15 M, γεγονός που φανερώνει ότι είναι ένας από τους ισχυρότερους γνωστούς μη-ομοιοπολικούς δεσμούς.
Στην τετραμερή μορφή της η αβιδίνη εκτιμάται ότι έχει μοριακό βάρος 66.000 έως 69.000 Da. Το 10% αυτού του βάρους αποτελείται από υδατάνθρακες, συγκεκριμένα από 4 έως 5 μονάδες μαννόζης και τρία υπόλοιπα N-ακετυλογλυκοζαμίνης. Τα υδατανθρακικά μέρη του μορίου της αβιδίνης περιέχουν τουλάχιστον τρεις μοναδικούς δομικούς τύπους ολιγοσακχαριτών, που μοιάζουν μεταξύ τους στη δομή και τη σύσταση.
Λειτουργική αβιδίνη βρίσκεται μόνο στα ωμά αβγά, καθώς η χημική συγγένειά της με τη βιοτίνη καταστρέφεται με το μαγείρεμα. Η αβιδίνη καταστρέφεται και με ακτινοβόληση. Στη δέσμευση της βιοτίνης από την αβιδίνη οφείλονται οι ελαφρές δερματίτιδες που παρουσιάζονται μετά τη λήψη ωμού ασπραδιού του αβγού.
Πηγές
Αβιδινη
NGC 6369
thumb|right|250px|Το NGC 6369 Το NGC 6369, γνωστό στα αγγλικά και ως Little Ghost Nebula (Νεφέλωμα «Μικρό Φάντασμα»), είναι πλανητικό νεφέλωμα το οποίο βρίσκεται στον αστερισμό Οφιούχο και εκτιμάται ότι απέχει περίπου 5.000 έτη φωτός από το Ηλιακό Σύστημα. Το νεφέλωμα αυτό δημιουργήθηκε από έναν από τους παλαιότερους γνωστούς αστέρες, τον HD 158269. Ανακαλύφθηκε από τον αστρονόμο Ουίλιαμ Χέρσελ.
Εξωτερικοί σύνδεσμοι
6369 Κατηγορία:Πλανητικά νεφελώματα Κατηγορία:Οφιούχος (αστερισμός)
Λογιστική
thumb|right|Λογιστικό κατάστιχο της δεκαετίας του '30, στο Μουσείο της Βυρτεμβέργης Λογιστική είναι η επιστήμη που εντοπίζει, καταχωρεί, επεξεργάζεται και παρουσιάζει τα οικονομικά γεγονότα οικονομικών μονάδων και στη συνέχεια συντάσσει σχετικές ειδικές εκθέσεις, ώστε τα ενδιαφερόμενα μέρη να είναι σε θέση να λαμβάνουν, κατά το δυνατόν ορθολογικές, οικονομικές αποφάσεις. Η λογιστική συνιστά επίσης ένα σύστημα καταγραφής και ελέγχου της κερδοφορίας οικονομικών δραστηριοτήτων. Με τη λογιστική γίνεται συστηματική καταγραφή της χρηματικής αξίας υλικών ή άυλων αγαθών όπως επίσης και δραστηριοτήτων που διαφοροποιούν την χρηματική αξία υλικών ή άυλων αντικειμένων. Με τη λογιστική, ως μαθηματικό σύστημα οικονομικού κορμού, οικονομικές δραστηριότητες, χρηματικές πράξεις ή συναλλαγές, προσδιορίζονται και καταγράφονται συστηματικά και μεθοδικά έτσι ώστε να είναι εφικτός ο μελλοντικός έλεγχος. Το σύστημα αυτό χρησιμοποιείται για την καταγραφή και τον έλεγχο οικονομικών πράξεων ιδιωτικού ή και δημοσίου φορέα.
Το γεγονός ότι με τη λογιστική καταγράφονται και λαμβάνουν χρηματική αξία, μεθοδικά, όλες οι οικονομικές δραστηριότητες ιστορικά, από την παραγωγή στην κατανάλωση, κάνει εφικτή την δυνατότητα ο άνθρωπος να προσδώσει με σαφήνεια χρηματική αξία σε όλα τα αγαθά, αναγνωρίζοντας καθαυτό τον τρόπο το κόστος κάθε ύλης, ακόμα και το κόστος του ανθρώπινου δυναμικού.
Είναι μια μορφή οικονομικού λογαριασμού που έχει αντικείμενο την εγγραφή των πλευρών της αναπαραγωγής που εκφράζονται σε χρηματική μορφή και τις διάφορες πράξεις που δημιουργούν κίνηση υλικών και χρηματικών μέσων. Οι μέθοδοι και η τεχνική της λογιστικής σημείωσαν στους αιώνες μια συνεχή βελτίωση.
Η λογιστική ως συγγενής κλάδος της μαθηματικής επιστήμης, βασίζεται σε ένα σύστημα κατάταξης, δηλαδή ανάλογα με τον τύπο της συναλλαγής π.χ. παραγωγής, ανταλλαγής ή κατανάλωσης, διά της ακολουθούμενης στη συνέχεια ανάλυσης και σύνθεσης αυτών επιτυγχάνεται ο ακριβής προσδιορισμός της οικονομικής πραγματικότητας και της πορείας μιας συγκεκριμένης οικονομικής δραστηριότητας.
Βάση της παραπάνω μελέτης είναι ο λογαριασμός. Με την εξέλιξη των οικονομικών σχέσεων που συνεχώς γίνονται πιο περίπλοκοι και η λογιστική συνεχώς τελειοποιείται. Κύρια μέθοδος σήμερα της λογιστικής είναι η διπλογραφική σε αντίθεση της απλογραφικής που ακολουθούταν παλαιότερα. Η διπλογραφική μέθοδος δεν περιορίζεται μόνο στην απλή καταγραφή - καταχώρηση αλλά και στη συστηματική παρακολούθηση διά δεύτερου λογαριασμού όπου και κατοπτρίζεται ο αντίκτυπος που έχει ο πρώτος στη θέση της οικονομικής δραστηριότητας ακόμα και σε συγκεκριμένο χρόνο.
Είδη
Η λογιστική συστηματικά καταγράφει και ποσοτικοποιεί όλα τα μεγέθη μίας επιχείρησης ή επιχειρηματικής μονάδας σε χρηματικές μονάδες. Η λογιστική επιστήμη χωρίζεται σε διάφορες κατηγορίες ανάλογα με ποιων ομάδων ενδιαφερομένων τον σκοπό και τις πληροφοριακές ανάγκες εξυπηρετεί.
Η διάκριση που γίνεται στο Ελληνικό Γενικό Λογιστικό Σχέδιο (Ε.Γ.Λ.Σ.) είναι σε γενική Λογιστική (Ομάδες 1,2,3,4,5,6,7,8), αναλυτική λογιστική (Ομάδα 9) και λογαριασμούς Τάξεως (Ομάδα 0).
Ερμηνεία του όρου
thumb|249px|Ο κύκλος της Λογιστικής. Ο όρος λογιστική προέρχεται από το ρήμα λογίζω, καθώς αντικείμενο της λογιστικής είναι η τήρηση λογαριασμών μέσω των οποίων αντικατοπτρίζεται ο λογισμός, δηλαδή η καταγραφή-αποτύπωση, λογιστικών γεγονότων. Ο αντίστοιχος αγγλικός όρος της λογιστικής είναι accounting, που προέρχεται από το account, που σημαίνει «λογαριάζω>λογαριασμός», «λαμβάνω υπόψιν», καθώς η λογιστική τηρεί λογαριασμούς για την αποτύπωση των γεγονότων.
Αντιπαραβολή εννοιών
Η έννοια της λογιστικής δεν θα πρέπει να συγχέεται με τον αγγλικό όρο logistics που έχει να κάνει με την εφοδιαστική αλυσίδα μιας επιχείρησης ή ενός οργανισμού, δηλαδή με τη διαχείριση των αποθεμάτων της, ούτε με παραπλήσιες λεκτικά έννοιες από τον χώρο της πληροφορικής και των μαθηματικών (λογική).
Γνωστικά θέματα
Ο γνωστικός τομέας της χρηματοοικονομικής λογιστικής είναι ιδιαίτερα απαιτητικός σε θέματα εμπορικού, φορολογικού και εργατικού δικαίου, δικαίου των εταιριών και διοικητικής δικονομίας, ενώ σε ορισμένες περιπτώσεις χρήσιμη είναι και η γνώση πτωχευτικού και ευρωπαϊκού δικαίου. Τα τελευταία χρόνια δε, λόγω των νέων χαρακτηριστικών της απαιτούμενης πληροφορίας που μετατοπίζεται από τη συντηρητική λογιστική του ιστορικού κόστους στην εύλογη αξία, υπάρχει έντονη συσχέτιση των λογιστικών και χρηματοοικονομικών θεμάτων, καθώς τα χρηματοοικονομικά προσανατολίζονται σε προεξόφληση μελλοντικών ταμειακών ροών που θεωρείται πιο αντικειμενικός τρόπος προσδιορισμού της εύλογης αξίας. Αυτό γίνεται εύκολα αντιληπτό και από τα Διεθνή Λογιστικά Πρότυπα που σύντομα εμπλουτίστηκαν και με τα Διεθνή Πρότυπα Χρηματοοικονομικής Πληροφόρησης, καταδεικνύοντας την ανάγκη χειρισμού λογιστικών θεμάτων με παράλληλη γνώση των χρηματοοικονομικών εργαλείων. Συνεπώς χρήσιμη είναι και η γνώση χρηματοπιστωτικών μαθηματικών, σε περίπτωση δε προσανατολισμού στον ασφαλιστικό κλάδο, τα αναλογιστικά ,αθηματικά και στατιστική (η γνώση της οποία είναι αναγκαία και σε θέματα ελεγκτικής). Απαραίτητη είναι και η γνώση στοιχείων πληροφορικής, λόγω της μετατόπισης της λογιστικής από την τεχνική της καταστιχογραφίας στην επιστήμη της πληροφορίας. Αυτό γίνεται αντιληπτό από τον σχεδιασμό και τη λειτουργία των λογιστικών πληροφοριακών συστημάτων και της μηχανογράφησης που είναι αναγκαία σε κάθε λογιστήριο. Επίσης χρήσιμη σε θέματα διοικητικής λογιστικής είναι η γνώση της διοικητικής επιστήμης.
Συνεπώς, υπάρχει έντονος συσχετισμός μεταξύ κοινωνικών και θετικών επιστημών.
Κλάδοι
μικρογραφία|260x260εσ|Ανάλυση οικονομικών δεδομένωνΙδιαίτεροι κλάδοι της λογιστικής που έχουν αναπτυχθεί τα τελευταία χρόνια είναι οι εξής:
Εξωτερικοί σύνδεσμοι
Κατηγορία:Χρηματοοικονομική λογιστική
Λουκάς Κουτσοπέταλος
Ο Λουκάς Κουτσοπέταλος (1878- 15 Αυγούστου 1957) ήταν Έλληνας δικηγόρος και πολιτικός, ο οποίος ανήκε στο Κόμμα Φιλελευθέρων. Υπήρξε επί 40 χρόνια βουλευτής Αττικοβοιωτίας και υπηρέτησε στις κυβερνήσεις του Ελευθέριου και του Σοφοκλή Βενιζέλου.
To 1919, επί κυβερνήσεως Ελευθερίου Βενιζέλου, επιμελήθηκε μαζι με άλλους βουλευτές τροπολογιών για τον Αγροτικό Νόμο.
Χρημάτισε υπουργός Συγκοινωνιών από τις 5 Ιουνίου 1932 ως τις 4 Νοεμβρίου 1932  και υπουργός Εργασίας από τις 27 Μαρτίου 1950 ως τις 15 Απριλίου 1950.
Κηδεύτηκε στη Λιβαδειά. Τον διαδέχθηκε στην έδρα του ο Ιωάννης Κίνιας.
Παραπομπές
Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Έλληνες υπουργοί Συγκοινωνιών Κατηγορία:Έλληνες υπουργοί Εργασίας Κατηγορία:Βουλευτές Λεβαδείας Κατηγορία:Βουλευτές Αττικοβοιωτίας
Renault F1 Team
Η Ρενώ Σπορ Φόρμουλα 1 (Renault Sport F1) ήταν ομάδα της Φόρμουλα 1, θυγατρική της αυτοκινητοβιομηχανίας Ρενώ. Αποτελούσε συνέχεια της Ρενώ Φόρμουλα 1 (Renault F1) και της παλαιάς Ρενώ Σπορ (Renault Sport). Με τη σημερινή της μορφή, εισήλθε στη Φόρμουλα 1 το 2016.
Αποτελεί μία από τις λίγες ομάδες που αδιαλείπτως κατασκευάζει η ίδια ολόκληρο το μονοθέσιο. Το αμάξωμα κατασκευάζεται στο Ένστοουν, ένα χωριό της νοτιοανατολικής Αγγλίας κοντά στην Οξφόρδη, όπου τυπικά εδρεύει η ομάδα, και ο κινητήρας σε ένα εργοστάσιο της Ρενώ στο Παρίσι.
Ρενώ Σπορ
Η Ρενώ Σπορ πρωτοπαρουσιάσθηκε στο γκραν-πρι της Μεγάλης Βρετανίας, στο δεύτερο μισό της σεζόν του 1977, με το μονοθέσιο RS01 που οδηγούσε ο Ζαν-Πιερ Ζαμπουΐγ. Η πρωτοτυπία του συγκεκριμένου μοντέλου ήταν ο κινητήρας της Γκορντίνι, θυγατρικής της Ρενώ, ο οποίος ήταν ο πρώτος κινητήρας τούρμπο στην ιστορία του πρωταθλήματος της Φόρμουλα 1.
225px|μικρογραφία|αριστερά|Η «κίτρινη τσαγιέρα» RS01, με την οποία η ομάδα εισήλθε στον κόσμο της Φόρμουλα 1 το [[Παγκόσμιο πρωτάθλημα Φόρμουλα 1 (1977)|1977.]] Οι πρώτες επιδόσεις του μονοθεσίου ήταν πολύ κακές, αφού ο κατά τα άλλα πανίσχυρος κινητήρας ήταν εξαιρετικά ασταθής, με αποτέλεσμα να παρουσιάζει συχνές βλάβες, εξ αιτίας των οποίων οι σχολιαστές τον περιέγραφαν ειρωνικά ως «κίτρινη τσαγιέρα». Ο Ζαμπουΐγ μπήκε πρώτη φορά στη βαθμολογούμενη εξάδα στο γκραν-πρι των Ανατολικών ΗΠΑ (Νέα Υόρκη) την 1η Οκτωβρίου του 1979, τερματίζοντας 4ος. Ήταν ο 18ος αγώνας της Ρενώ Σπορ και μόλις ο τέταρτος που κατάφερνε να τερματίσει.
Τις σεζόν 1979 και 1980 η ομάδα απέκτησε τον Ρενέ Αρνού ως δεύτερο οδηγό, αλλά η συμπεριφορά των μονοθεσίων παρέμεινε εξαιρετικά αναξιόπιστη. Σε 29 αγώνες η ομάδα είχε 34 εγκαταλείψεις, συνήθως λόγω βλάβης στον κινητήρα, αλλά και τις πρώτες 4 νίκες (8 πόντιουμ) συν 10 pole positions. Γενικά ίσχυε ο κανόνας πως τα μονοθέσια της Ρενώ θα καταλάμβαναν υψηλές θέσεις, αρκεί να έφταναν ως τη γραμμή του τερματισμού.
Το 1983 η Ρενώ ανέβηκε ένα σκαλί παραπάνω, τερματίζοντας στη δεύτερη θέση των κατασκευαστών πίσω από τη Φερράρι με τους Αλαίν Προστ και Έντι Τσίβερ. Τη 2η θέση κατέλαβε και ο Προστ στο πρωτάθλημα οδηγών, χάνοντας το πρωτάθλημα για 2 βαθμούς από το Νέλσον Πικέ εξ αιτίας τριών εγκαταλείψεων (των μοναδικών σε όλη τη σεζόν) στους τέσσερις τελευταίους αγώνες. Αμέσως μετά ο Πρόστ επέστρεψε στη Μακλάρεν.
Ακολούθησαν δύο κακές χρονιές, το 1984 και το 1985, με μόλις 7 ανόδους στο βάθρο, αλλά χωρίς νίκη, μέχρι που η ομάδα αποσύρθηκε από το πρωτάθλημα. Ο τελευταίος αγώνας για την ομάδα Ρενώ Σπόρ ήταν το αυστραλιανό γκραν-πρι στις 3 Νοεμβρίου του 1985.
Προμηθευτής κινητήρων
225px|μικρογραφία|δεξιά|Ο κινητήρας RS26 του 2006.
Παρά τη διάλυση της ομάδας, η μητρική εταιρεία συνέχισε να εμπλέκεται στη Φόρμουλα 1 ως προμηθευτής κινητήρων με πολύ καλά αποτελέσματα στο διάστημα 1989–1999. Η Γουΐλιαμς χρησιμοποιούσε κινητήρες της Ρενώ όταν κατακτούσε τα πρωταθλήματα κατασκευαστών του 1992 (και 1η–2η θέση στους οδηγούς με τους Νάιτζελ Μάνσελ και Ρικάρντο Πατρέζε), 1993 (και 1η–3η θέση στους οδηγούς με τους Αλαίν Προστ και Ντέιμον Χιλ), 1994 (και 2η θέση στους οδηγούς με τον Ντέιμον Χιλ) και 1997 (και 1η θέση στους οδηγούς με τον Ζακ Βιλνέβ).
Το 1995 ξεκίνησε να προμηθεύει και τη Μπένετον Φόρμουλα 1, συντελώντας στην κατάκτηση του μοναδικού πρωτάθληματος κατασκευαστών της ιταλικής ομάδας και του πρωταθλήματος οδηγών από τον Μίχαελ Σουμάχερ. Η συνεργασία κράτησε έως το πρωτάθλημα του 1997. Τρία χρόνια αργότερα η Ρενώ εξαγόρασε ολόκληρη τη Μπένετον αντί του ποσού των 120.000.000 δολαρίων. Όσο διαρκούσε η αναδιοργάνωση υπό τον Φλάβιο Μπριατόρε, η ομάδα συνέχισε να τρέχει ως Μπένετον· το σκεπτικό ήταν πως το όνομα της εταιρείας δεν θα φαινόταν πουθενά, μέχρι η ομάδα να είναι απολύτως έτοιμη. Αυτό διήρκεσε δύο χρόνια, μέχρι που το 2002 έλαβε χώρα η επίσημη μετονομασία σε Ρενώ Φόρμουλα 1 και επανήλθαν οι κινητήρες της μητρικής εταιρείας.
Ρενώ Φόρμουλα 1
225px|μικρογραφία|αριστερά|Ο [[Φερνάντο Αλόνσο, ενώ οδηγεί τη Renault R26 στο γκραν-πρι του Καναδά το 2006.]] 225px|μικρογραφία|αριστερά|Ο [[Τζιανκάρλο Φιζικέλα στην καθιερωμένη φωτογραφία του νικητή, μετά τη νίκη στη Μαλαισία το 2006.]]
Η πρώτη τριετία (2002–2004) της νέας Ρενώ υπήρξε αξιοπρεπής, με σταθερή παρουσία των μονοθεσίων της στις βαθμολογούμενες θέσεις, αν και είχε μόλις δύο κερδισμένα γκραν-πρι με τον Φερνάντο Αλόνσο στη Βουδαπέστη το 2003 και τον Γιάρνο Τρούλι στο Μονακό το 2004.
Το 2005 ξεκίνησε η χρυσή διετία της ομάδας, όταν ο Φερνάντο Αλόνσο αναδείχθηκε παγκόσμιος πρωταθλητής με την εντυπωσιακή συγκομιδή των 133 βαθμών σε 18 αγώνες (7 νίκες και συνολικά 15 πόντιουμ). Μαζί με τον Τζιανκάρλο Φιζικέλα που βγήκε πέμπτος με 58 βαθμούς, έστειλαν τη Ρενώ στην πρώτη θέση του πρωταθλήματος κατασκευαστών, για πρώτη φορά στην ιστορία της. Ο θρίαμβος επαναλήφθηκε το 2006 με τους ίδιους πρωταγωνιστές.
Το 2007 ο Αλόνσο έφυγε για τη Μακλάρεν και μολονότι ο τελικός απολογισμός του διδύμου Τζιανκάρλο Φιζικέλα και Χέικι Κοβαλάινεν ήταν αξιοπρεπής (3η θέση στο πρωτάθλημα κατασκευαστών), αυτός οφείλεται περισσότερο στις παρουσίες των δύο στις βαθμολογούμενες θέσεις παρά σε σπουδαία αποτελέσματα (μόλις ένα πόντιουμ). Την ίδια χρονιά αποκαλύφθηκε ότι άνθρωποι της ομάδας διέπρατταν βιομηχανική κατασκοπεία εις βάρος της Μακλάρεν, αλλά τελικά δεν υπήρξε κάποια τιμωρία.
Το 2008 σημαδεύθηκε από την επιστροφή του Φερνάντο Αλόνσο, ενώ το δεύτερο μονοθέσιο ανατέθηκε στον έως τότε δοκιμαστή Νέλσον Πικέ Τζούνιορ, γιο του παλαιού πρωταθλητή Νέλσον Πικέ. Η σεζόν αποδείχθηκε κατώτερη του αναμενομένου, αφού ο μεν Αλόνσο πέτυχε μόλις δύο νίκες και τερμάτισε στην 5η θέση των οδηγών, στη δε βαθμολογία των κατασκευαστών η ομάδα έπεσε μετά από τέσσερα χρόνια στην 4η θέση.
Λότους Ρενώ Γκραν Πρι
225px|μικρογραφία|δεξιά|Τα μονοθέσια της Λότους Ρενώ Γκραν Πρι το 2011 στη Μαλαισία. Στο τέλος της σαιζόν του 2010 η ομάδα αποχωρεί από το πρωτάθλημα, αλλά το 2011 εμφανίζεται ως Λότους Ρενώ Γκραν Πρι με βρετανική άδεια, καθώς κλείνει μια συμφωνία συνιδιοκτησίας με τη Lotus Cars αγοράζοντας το 25% του μεριδίου της ομάδας. Αντίστοιχα η Λότους Ρέισινγκ αγόρασε το εμπορικό σήμα Τιμ Λότους για το πρωτάθλημα.
Την 1η Νοεμβρίου του 2011, η Τιμ Λότους ζήτησε από την επιτροπή της Φόρμουλα 1 στη σαιζόν του 2012 να αλλάξει επίσημα ως κατασκευαστής το όνομά της από Λότους σε Κέιτερχαμ, διότι από τη σαιζόν αυτή η ομάδα της Ρενώ αποφάσισε να συνεχίσει ως Λότους Φόρμουλα 1.
Ρενώ Σπορ Φόρμουλα 1
225px|μικρογραφία|δεξιά|Μεταφορικό όχημα της Ρενώ Σπορ Φόρμουλα 1 με το λογότυπο της ομάδας.
Μετονομασία και Αλλαγή σε Alpine
Για την σεζόν το 2021 η Renault ανακοίνωσε την μετονομασία της σε Alpine F1 Team με στόχο την προώθηση σπορ αυτοκινήτων της εταιρίας.
Επιδόσεις
Στοιχεία αθροιστικά για τις ομάδες της Ρενώ στη Φόρμουλα 1, έως και τη σαιζόν του 2020:
Εξωτερικοί σύνδεσμοι
Κατηγορία:Ομάδες Φόρμουλα 1 Κατηγορία:Γαλλικές αυτοκινητοβιομηχανίες Κατηγορία:Κατασκευαστές μηχανοκίνητων οχημάτων
Γαλατική Αυτοκρατορία
Η Γαλατική αυτοκρατορία ή Γαλατία ήταν αυτοκρατορία με πρωτεύουσα την Κολωνία, διάδοχο κράτος του γεωγραφικού χώρου της ρωμαϊκής αυτοκρατορίας. Τα όριά της μέσα στα εκτεταμένα χρονικά όρια ζωής άλλαξαν μερικές φορές, αλλά στη μεγαλύτερή της έκταση διοικούσε εδάφη, που περιελάμβαναν τη Γαλατία, την Αγγλία, τη Βρετάνη και μικρό τμήμα της Ιβηρικής χερσονήσου.
Κατάλογος αυτοκρατόρων της Γαλατίας
Οι αυτοκράτορες της Γαλατίας είναι κατ' αρχήν γνωστοί από τα νομίσματα, που έκοψαν. Η πολιτική και στρατιωτική ιστορία της Γαλατικής Αυτοκρατορίας μπορεί να σκιαγραφηθεί μέσα από τις σταδιοδρομίες αυτών των αυτοκρατόρων. Τα ονόματά τους είναι τα εξής:
Πηγές
Κατηγορία:Πρώην μοναρχίες της Ευρώπης Κατηγορία:Ρωμαϊκή Αυτοκρατορία Γαλατικη
Σιμό
Σιμό (Chimo) είναι το ψευδώνυμο ενός Γάλλου συγγραφέα του οποίου η ταυτότητα, παρά τις εικασίες που έχουν διατυπωθεί κατά καιρούς, παραμένει άγνωστη από τη δεκαετία του 1990 οπότε και δημοσιεύτηκε το πρώτο βιβλίο του.
Με αυτό το όνομα κυκλοφόρησε το 1994 το μυθιστόρημα Lila dit ça (στα ελληνικά με τον τίτλο Τι λέει η Λιλά) με θέμα έναν νεαρό αραβικής καταγωγής Γάλλο που ζει στα προάστια του Παρισιού και τη σχέση του με μια σεξουαλικά απελευθερωμένη έφηβη Γαλλίδα, τη Λιλά. Το μυθιστόρημα με τη μορφη σημειώσεων ημερολογίου προσέλκυσε την προσοχή για την γλώσσα του, καθώς περιέχει ασυνταξίες, ανορθογραφίες και πολλές εκφράσεις του προφορικού λόγου. Ωστόσο κάποιοι κριτικοί βρήκαν το ύφος κατασκευασμένο αφήνοντας να εννοηθεί ότι πίσω από το ψευδώνυμο κρύβεται ένας δόκιμος συγγραφέας.
Το βιβλίο μεταφέρθηκε στον κινηματογράφο το 2004 από τον Ζιάντ Ντουερί με τον Μοχαμέντ Χουάς και τη Βαϊνά Τζιοκάντε στους πρωταγωνιστικούς ρόλους και πήρε μάλλον θετικές κριτικές.
Για την ταυτότητα του Σιμό έχουν διατυπωθεί εικασίες που καμία δεν έχει επιβεβαιωθεί. Εκτός από το ενδεχόμενο να έχει όντως γραφτεί από έναν νεαρό κάτοικο των προαστείων, έχει προταθεί το όνομα του συγγραφέα Βενσάν Ραβαλέκ (Vincent Ravalec) ή του εκδότη Ολιβιέ Ορμπάν (Olivier Orban), αλλά καμία πρόταση δεν έχει αποδειχτεί. Από όσα αναφέρει στα βιβλία, ήταν γύρω στα 20 και ζούσε στο Παρίσι.
Τα βιβλία του Σιμό έχουν μεταφραστεί σε πολλές γλώσσες, μεταξύ τους και τα ελληνικά.
Εξωτερικοί σύνδεσμοι
Κατηγορία:Γάλλοι συγγραφείς
Πείραμα του Κάβεντις
Το πείραμα του Κάβεντις (Cavendish experiment), που διεξήγαγε για πρώτη φορά το 1797-1798 ο Βρετανός επιστήμονας Χένρι Κάβεντις, υπήρξε το πρώτο πείραμα που μέτρησε τη δύναμη της βαρύτητας ανάμεσα σε δύο μάζες στο εργαστήριο, και το πρώτο που έδωσε ακριβείς τιμές για την παγκόσμια σταθερά της βαρύτητας.